Covid-19-hulp: DA win regsadvies in oor raskriteria | Maroela Media
Die DA het sy regsverteenwoordigers geraadpleeg oor die wettigheid en grondwetlikheid van die regering se poging om finansiële verligting tydens die Covid-19-pandemie op grond van ras te voorsien.
Dit nadat die departement van toerisme aangekondig het dat sy Covid-19-hulpfonds op grond van BBBEE-kodes aan sakeondernemings wat hulp nodig het beskikbaar sal wees.
Die departement van landbou, bosbou en visserye het ook 'n brief uitgereik wat slegs bruin, swart en Indiër-boere aanmoedig om vir bystand aansoek te doen.
John Steenhuisen, leier van die DA, het gesê dit is onredelik, en heel waarskynlik onwettig ook, dat noodsaaklike finansiële verligting vir duisende sakeondernemings en kommersiële entiteite op grond van ras voorsien word.
"Die DA sal nie toelaat dat die ANC hierdie krisis gebruik om ons nasie verder te verdeel nie. Ons sal alles in die stryd werp om te verseker dat alle Suid-Afrikaners, wit en swart, van noodbefondsing gebruik kan maak.
Steenhuisen het gesê toe die bepaling dat ras 'n beslissende faktor vir hulpverlening sou wees destyds deur 'n uitgelekte dokument op die lappe gekom het, het die regering dit vinnig ontken en gespartel om afstand van dié dokument te doen. Tydens die insameling vir die hulpfonds is Suid-Afrikaners verseker dat noodhulpverlening vir almal beskikbaar sou wees.
"Maar minder as twee weke later, en met die hulpfonds wat 'n paar miljard rand sterk staan, is dit duidelik dat die hulp nooit bedoel was vir almal in nood nie, en dat die regering altyd van voorneme was om ras en BBEE-kodes te gebruik om te bepaal wie in aanmerking sou kom vir hulpverlening. Dit maak 'n bespotting van die president se pleidooi dat Suid-Afrikaners in die stryd teen 'n gemeenskaplike vyand verenig."
Werkgewers se velkleur bepaal nie die ware slagoffers van die krisis nie, het Steenhuisen gesê. "Meeste van die ondernemings en plase wat op grond van ras van regeringshulp uitgesluit word, neem hoofsaaklik swart werknemers in diens. Dit is híérdie mense wat hul werk en hul vermoë om na hul families om te sien, gaan verloor indien die regering se rasgebaseerde hulpverlening nie in sy spore gestuit word nie."
Volgens die DA is hy die afgelope twee weke oorval met pleidooie vir hulp van sake-eienaars wat sê hulle word as gevolg van ras uitgesluit om aansoek te doen om hulp. "Sommige moes reeds hul deure sluit, en dit is vir baie ander 'n dreigende vooruitsig. Al hul werknemers, swart en wit, sal binnekort werkloos wees as hulle nie toegang tot finansiële hulp verkry nie."
Die DA sal nie toelaat dat dit gebeur nie. Die party sal alle regsopsies in dié verband ondersoek, aldus Steenhuisen. "Ons doen ook 'n beroep op pres. Ramaphosa om in te gryp en die besluit dat ras 'n rol by hulpverlening moet speel, om te keer. Ons vra dat hy sy ministers opdrag gee om elke Suid-Afrikaner wat hulp nodig het, ongeag kleur, by te staan."
Solidariteit het gister bekend gemaak dat hy op 28 April in die Pretoriase hooggeregshof sy saak sal aanvoer teen die departement van kleinsakeontwikkeling en die departement van toerisme oor swart ekonomiese bemagtiging (SEB) as voorvereiste vir die ontvang van noodfondse.
Maak hierdie saak en ander wat op ras gebaseer is internasionaal bekend, voordurig. Apartheid is verklaar as 'n misdaad teen die mensdom. Hierdie omgekeerde Apartheid is ditto. Hoe is dit regverdigbaar?
Klink vir my soos nog n manier om blankes te knak en vir "our people" totale monopoly oor die land te bied…….sal graag die Rupert fonds begunstigdes wou sien. As daar n vlak laer as "rommel status" is neig ons baie vinnig daarheen agv eensydigheid en baie roekelose besluite.
Siestog DA, julle is weer mostert na die maal.
VF Plus werk al aan die saak en julle win nou eers advies in
Maar hulle wil eet, die boere miet voorsien. Mense wat nig geld skenj vir regeringshulpfondse moet regtig hul koppe laat lees. Daar is genoeg blanke organisasies wat geld benodig en dit na die regte mense kanaliseer. Laat die regering in sy eie ellende kripeer. Die mense vir wie hulle geld wil gee sorg in elke geval net vir hulle self. En wie sê die geld gaan nie ook in iemand se sak verdwyn nie?
Ons as wit en veral afrikaners moet saamwerk na die epidemie.Indien jy n voertuig koop of n polis brandstof ingooi kyk dat n afrikaanse konsultant jou help vind uit wie is die eienaar van die vulstasie of restuarant en maak seker jy ondersteun ons mense.Ons is op ons eie in die land en ons enigste kans vir oorlewing is deur saam te staan.Gee hulle en die regering so min as moontlik van jou geld.